CELEX: 32017D0811
Language: bg
Date: 2017-05-10 00:00:00
Title: Решение за изпълнение (ЕС) 2017/811 на Комисията от 10 май 2017 година за одобряване на представения от Белгия изменен план за одобрение на предприятията за целите на вътресъюзната търговия с домашни птици и яйца за люпене съгласно Директива 2009/158/ЕО на Съвета (нотифицирано под номер С(2017) 2947) (Текст от значение за ЕИП. )

12.5.2017   
            
            
               BG
            
            
               Официален вестник на Европейския съюз
            
            
               L 121/47
            
         РЕШЕНИЕ ЗА ИЗПЪЛНЕНИЕ (ЕС) 2017/811 НА КОМИСИЯТА
   от 10 май 2017 година
   за одобряване на представения от Белгия изменен план за одобрение на предприятията за целите на вътресъюзната търговия с домашни птици и яйца за люпене съгласно Директива 2009/158/ЕО на Съвета
   
      
         (нотифицирано под номер С(2017) 2947)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2009/158/ЕО на Съвета от 30 ноември 2009 г. относно ветеринарно-санитарните изисквания за търговията в Общността и вноса от трети страни на домашни птици и яйца за люпене (1), и по-специално член 3, параграф 2, буква б) от нея,
   като има предвид, че:
   
               (1)
            
            
               В член 3, параграф 1 от Директива 2009/158/ЕО се предвижда, че държавите членки представят на Комисията план, описващ националните мерки, които те възнамеряват да въведат, за да осигурят спазване на правилата, уредени в приложение II към същата директива за одобряване на предприятията за целите на вътресъюзната търговия с домашни птици и яйца за люпене.
            
         
               (2)
            
            
               Планът на Белгия е бил последно одобрен с Решение 2004/835/ЕО на Комисията (2).
            
         
               (3)
            
            
               На 24 октомври 2016 г. органите на Белгия представиха изменен план и поискаха одобрение на измененията, които вземат предвид напредъка в методите за диагностициране на болести, които са обект на програмите за наблюдение на болести, посочени в глава III от приложение II към Директива 2009/158/ЕО.
            
         
               (4)
            
            
               Измененият план беше разгледан от Комисията и беше установено, че отговаря на критериите на Директива 2009/158/ЕО и позволява постигането на заложените в нея цели, при условие че Белгия го прилага ефективно и редовно го актуализира. Поради това планът следва да бъде одобрен.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Одобрява се измененият план, представен на 24 октомври 2016 г. на Комисията от Белгия, описващ националните мерки, които да бъдат въведени, за да се осигури спазване на правилата, установени в приложение II към Директива 2009/158/ЕО за одобряване на предприятията за целите на вътреобщностната търговия с домашни птици и яйца за люпене, и предвиден в член 3, параграф 1 от същата директива.
   Член 2
   Адресати на настоящото решение са държавите членки.
   
      Съставено в Брюксел на 10 май 2017 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 343, 22.12.2009 г., стр. 74.
   
      (2)  Решение 2004/835/ЕО на Комисията от 3 декември 2004 г. за одобряване на плановете за одобрение на предприятия за целите на вътреобщностната търговия с домашни птици и яйца за люпене (ОВ L 360, 7.12.2004 г., стр. 28).